අබු සෛෆ් වාහනයේ අංකය ලියාගත් බව පළා යන අතර වාහනයේ රියැදුරු ඔවුනට දැනුම් දුන් පසු, කොතැනකදී හෝ පොලිස් අත්අඩංගුවට පත් වෙතැයි බියෙන් ඔවුන් දෙදෙනා වාහනයෙන් බැස මහ මග දිගේ පයින් යන්නට ගන්නා අතර ඔවුන් අල්ලා ගැනීමේ අදිටනින් අබු සෛෆ් ඔවුන් පසුපස එයි. ඔහු ලු‍‍හුබැඳි බව ඔවුන් දැන ගන්නේ අබු සෛෆ් බැරීගේ ඇඟට පැන, ඔහු මෂාල් හට අනතුරක් කරන්නට උත්සාහ ගත් බව කෑගසා කියන්නට වූ විටය. මේ අතර මාර්ගයේ අනෙක් පස සිටින ෂෝන්, විපතට පත් මිතුරා බේරාගැනීමට දුවගෙන එන්නේ අබු සෛෆ්ට පහර දෙමිනි. ඉන්පසු දෙදෙනා එකතු වී අබු සෛෆ් හට ගුටි බැට දෙන අතර සෙනඟ වටවී බලා සිටිති. පොලිසිය පැමිණ තිදෙනාම කුදලාගෙන යති. පොලිසිය සිතන්නේ අබු සෛෆ් විදේශිකයන් දෙදෙනාට පහර දුන් බවය. නමුත් වැඩි වේලා යන්නට පෙර පහර දී ඇත්තේ කවුද යන්න ඔවුහු වටහා ගනිති. මෂාල් හට අනතුරක් කරන්නට ඔවුන් සැරසුණු බව ඔහු පොලිසියට කියයි. පොලිස් විමර්ශන අංශය වහා මේ පුද්ගලයන් ගැන කැනේඩියානු කොන්සල් කාර්යාලයට දැනුම් දුණි. එහි සිට ඔවුන් හට කතා කරන රාජ්‍ය නිලධාරියෙක් ඔවුන් කැනේඩියානුවන් නොවන බව තහවුරු කරයි. එහෙත් ජොර්දානුවන්ට තවමත් ඔවුන්ගේ අතට ලැබුණු වස්තුව ගැන අවබෝධයක් නැත. ඔවුහු දෙදෙනා සැක පිට රඳවා ගනිති. එක් දුරකතන ඇමතුමක් පමණක් ගන්නට ඔවුනට අවස්ථාව ලැබේ.
කොතැනකදී හෝ පොලිස් අත්අඩංගුවට පත් වෙතැයි බියෙන් ඔවුන් දෙදෙනා සිදු කලේ කුමක්ද ?
වාහනයෙන් බැස මහ මග දිගේ පයින්